jkorsvik/nowiki_second_scrape_merged huggingface dataset:
Solløs (Andersen)

Solløs (Andersen) er en norsk kunstnerslekt fra Nedre Eiker. Stammer fra sagbruksarbeider Olaus Andersen (født 1843 på småbruket Vendelborg ved Hokksund, død 1880 i Mjøndalen). Han døde tidlig fra familien, og enken måtte sette barna hos forskjellige familier. De fleste av barna beholdt navnet Andersen, men sønnen Oskar (1876–1963) kom til pleieforeldre på husmannsplassen Solløsbakken under gården Solløs i Mjøndalen. Han tok derfor navnet Solløs, men het opprinnelig Andersen. 


== Blant Olaus Andersens sønner finner vi ==
Sønnen Oskar Solløs (ansatt ved Papyrus i Mjøndalen) (1876–1973). Han er farfar til kunstnerne Hagbart Solløs (1951–), Bjørn Solløs (1950–) og Tormod Solløs (1953–).Sønnen Christian Andersen (platearbeider ved Fredrikstad Mek. Verksted) (1868–1919). Han er far til kunstsmed Torstein Andersen (født 1913 i Fredrikstad) og morfar til skuespilleren Inger Marie Andersen (født 1930 i Glemmen ved Fredrikstad, død 1995 i Bergen).Sønnen Nils Andersen (smed i Oslo) (1866–1940). Han er farfar til skuespilleren Inger Marie Andersen (født 1930 i Glemmen ved Fredrikstad, død 1995 i Bergen). (Hennes foreldre var søskenbarn.)Sønnen Olaf Andersen (møbeltapetsermester, Steen & Strøm varemagasin) (1874–1923). Han er farfar til psykolog og statistiker (Else) Lill De Greve (f. Andersen, tidligere gift Berglund) (f. 1942 på Strømmen), farfar til oberstløytnant Knut Askestad og oldefar til norgesmester i luftpistolskyting Vegard Askestad.


== Blant slektens kjente medlemmer er ==
Inger Marie Andersen (1930–1995) kjent norsk filmskuespillerinne fra 1950-tallet (bl.a. Vi gifter oss sammen med Henki Kolstad), senere tilknyttet bl.a. Den Nationale Scene i Bergen.(Else) Lill De Greve (f. Andersen, tidligere gift Berglund) (1942–) Norsk psykolog. Bl.a. kjent som pioner i Norge innenfor røykeavvenning.Bjørn Solløs (1950-) Norsk kunstmaler [1]Hagbart Solløs (1951–) Norsk skulptør, [2] bl.a. Fredsmonumentet på YoungstorgetTormod Solløs (1953-) Norsk kunstmaler [3]


== Litteratur ==
Anne Marie Jonassen: "Slekten Berget på Eiker" (priv. utg. Solbergmoen/Kongsberg 1988)
Denver

Denver er hovedstaden for, og den største byen i delstaten Colorado i USA. Den har 663 862 innbyggere (pr. 2014); med forsteder har Denver-Aurora området omtrent 2,83 millioner innbyggere. Denver ble grunnlagt i 1854 og oppkalt etter guvernøren i Kansas-territoriet, som het James W. Denver.
Denver ligger ved foten av fjellkjeden Rocky Mountains. 15. trinn på Colorados Kapitol ligger 1 609 m over havet, hvilket har gitt Denver navnet «Mile High City». 
Siden Denver er den største byen med 600 km omkrets, er den et viktig transportsentrum. Den nye flyplassen som ble åpnet i 1995 var, målt i antall passasjerer, USAs 5. største og verdens 10. største i 2004 og verdens nest største etter areal.


== Denver County ==
Denver er også et fylke, og det grenser mot Adams County i nordøst, Arapahoe County i øst og mot Jefferson County i vest. Det har et totalt areal på 401 km² hvorav 4 km² er vann. Fylket ble grunnlagt i 1902 av land som ble skilt ut fra Arapahoe County.


== Befolkningsutviklingen ==


== Severdigheter ==
Larimer Square er en trendy gate som har en rekke kaféer, restauranter samt forretninger downtown i Denver. Her får en inntrykk av såvel historien som det mer moderne Denver.
Marlowe's Restaurant er beliggende midt i sentrum.
Colorado History Museum gir en beskrivelse av historien til indianere, cowboys samt gullgravere fra Colorado.
Invesco Field er hjemmebanen til Denver Broncos. Her finnes dessuten Colorado Sports Hall of Fame museum.
Red Rocks Ampitheatre er et naturlig amfi med 9 000 seter. Der har det blitt arrangert konserter med grupper som The Beatles og U2. 


== Referanser ==


== Eksterne lenker ==
(en) Offisielt nettsted 
(en) Denver, Colorado – kategori av bilder, video eller lyd på Commons 
(en)  Denver hos Wikivoyage
Dick Grayson

Dick Grayson er personnavnet til en oppdiktet superhelt, den første av flere som har gått under navnet Robin og som figurerer i tegneserier utgitt av DC Comics. Skikkelsen ble skapt av Bob Kane, Bill Finger og Jerry Robinson og opptrådte første gang i det amerikanske tegneseriebladet Detective Comics #38 i mars 1940. Robin fungerer som «sidekick» eller assistent til superhelten Batman, skjønt ingen av dem har superkrefter, men støtter seg på sine akrobatiske evner, kløkt og tekniske hjelpemidler.
I tegneseriene blir Dick Grayson beskrevet som den yngste i «Flying Graysons», en familie av akrobater. Dick blir vitne til at resten av familien blir drept av en mafiasjef som ville presse penger fra sirkuset de arbeidet for. Bruce Wayne, alter ego for Batman, har selv blitt motivert av en lignende opplevelse da hans egne foreldre ble drept av en skurk, blir Dicks juridiske verge og fosterfar. Dick blir deretter Batmans partner i kampen mot kriminalitet under navnet Robin.
I de tegneseriene som ble utgitt fra 1940-tallet og fram på 1980-tallet, ble Dick Grayson og Robin framstilt som en tenåringsgutt, og i denne perioden var Batman og Robin uatskillelige. I tegneserien Teen Titans («Tenåringstitanene») som begynte å komme ut på 1960-tallet, ble imidlertid Robin en del av liga av unge superhelter som også bekjempet kriminalitet. Her ble han i 1984 til «Nightwing», en figur skapt av tekstforfatteren Marv Wolfman og tegneren George Pérez. (Tales of the Teen Titans #44 1984). I 2009 overtok Dick Grayson midlertidig rollen som Batman i Grant Morrison og Frank Quitelys serie Batman and Robin. Batmans sønn Damian har her rollen som Robin.
Som Robin har Dick Grayson opptrådt i flere andre mediatilpasninger av Batman, blant annet en føljetong på 15 kapitler av Batman som ble utgitt i 1943 av Columbia Pictures hvor han ble spilt av Douglas Croft. En tilsvarende føljetong kalt Batman and Robin ble utgitt i 1949 av Columbia Pictures hvor han ble spilt av Johnny Duncan. I TV-serien og kinofilmen Batman som ble produsert mellom 1966 og 1968, ble rollen spilt av Burt Ward. I filmen Batman Forever (1995) og oppfølgeren Batman & Robin (1997) ble han spilt av Chris O'Donnell.


== Se også ==
Batman


== Eksterne lenker ==
The Golden Age Robin Adventures (Index of Earth-Two Robin's Silver Age adventures)
Gjøvik ingeniørhøgskole

Gjøvik ingeniørhøgskole var en høgskole for ingeniørutdanning i Gjøvik. Høyskolen ble etablert i 1966 under navnet Gjøvik tekniske skole. 
Statens skogskole Brandbu ble i 1988 innlemmet i ingeniørhøgskolen. 1. august 1994 fusjonerte den med Sykepleierhøgskolen i Oppland til Høgskolen i Gjøvik. 
Høgskolen i Gjøvik, og dermed ingeniørfagene, er fra 1. januar 2016 videreført i NTNU i Gjøvik.


== Kilder ==
Høgskolen i Gjøvik 20 år, 1994–2014


== Eksterne lenker ==
Offisielt nettsted for NTNU i Gjøvik
Sykepleierhøgskolen i Oppland

Sykepleierhøgskolen i Oppland var en høgskole for sykepleierutdanning i Gjøvik. Studiet og forskningen ved utdanningen er i dag (2016) en del av NTNU.
Skolen ble først etablert av Nasjonalforeningen i 1928, som et ledd i kampen mot tuberkulosen. Skolen lå da i Oslo, og het først Nasjonalforenings sykepleierskole i Oslo. Utdanningen ble flyttet til Gjøvik i 1970 under navnet Nasjonalforeningen og Oppland fylkes sykepleierskole. Oppland fylke hadde vært inne på driftssiden siden 1957, og elevene hadde praksis ved sykehusene i Oppland. Staten tok over driftsansvaret fra 1. januar 1986, og skolen fikk navnet Sykepleierhøgskolen i Oppland.
I 1994 fusjonerte skolen med Gjøvik ingeniørhøgskole til Høgskolen i Gjøvik (HiG). 
1. januar 2016 ble HiG en del av NTNU, og sykepleierstudiet ble videreført som et treårig bachelorprogram under Fakultet for helse- og sosialvitenskap.


== Referanser ==


== Litteratur ==
''I livets tjeneste i 60 år 1928-1988: Sykepleierhøgskolen i Oppland. Utgitt av Sykepleierhøgskolen i Oppland, 1988
Innherred Renovasjon

Innherred Renovasjon er et interkommunalt renovasjonsselskap som eies av kommunene Selbu, Malvik, Meråker, Stjørdal, Frosta, Levanger, Verdal, Inderøy og Leksvik i Sør- og Nord-Trøndelag. Innherred Renovasjon ble etablert av kommunene Levanger, Verdal, Frosta og Inderøy i 1985, og åpnet fyllplass på Mule samme år.Innherred Renovasjon har et heleid datterselskap, Retura IR, som leier ut containere og leverer avfallsløsninger for næringslivet. Innherred Renovasjon er medeier i flere andre avfallshåndteringsselskaper.Hovedkontoret til Innherred Renovasjon ligger på industriområdet Ørin i Verdal.


== Ledelse ==


== Referanser ==


== Eksterne lenker ==
Offisielt nettsted
Staffan Wahlgren

Bengt Martin Staffan Wahlgren (født 17. april 1965) er professor i klassisk filologi ved NTNU. Hans forskningsfelt er gresk språk, lingvistikk og edisjonsfilologi.
Wahlgren var fra 2009-2013 instituttstyrer ved Institutt for historie og klassiske fag, NTNU.


== Referanser ==


== Eksterne lenker ==
(no) Publikasjoner av Staffan Wahlgren i forskningsdokumentasjonssystemet CRIStin
(no) Publikasjoner av Staffan Wahlgren i BIBSYS
Om Staffan Wahlgren på NTNU's nettsider
Dubovka

Dubovka (russisk: Дубовка) er en by i Volgograd oblast i Russland. Den ligger på høyre bredd av elva Volga, rundt 50 km nordøst for Volgograd. Dubovka ble grunnlagt i 1732 som et fort med samme navn. Den fikk bystatus i 1803.


== Demografi ==
Befolkningsutvikling:


== Referanser ==


== Eksterne lenker ==
(en) Dubovka – kategori av bilder, video eller lyd på Commons
Frolovo

Frolovo (russisk: Фролово) er en by i Volgograd oblast i Russland. Den ligger ved elva Artsjeda (i Dons nedbørfelt), rundt 130 km nordvest for Volgograd. 
Frolovo ble grunnlagt i 1868 som en bosetning i forbindelse med byggingen av jernbanen Grjazi–Povorino–Tsaritsyn. Den fikk innvilget bystatus i 1936.


== Demografi ==
Befolkningsutvikling:


== Referanser ==


== Eksterne lenker ==
Offisielt nettsted 
Offisielt nettsted 
(en) Frolovo – kategori av bilder, video eller lyd på Commons
Anne Mette Samdal

Anne Mette Samdal (født 15. juni 1971 i Trondheim) er en norsk rullestolcurlingspiller. Hun representerer Trondheim Curlingklubb. Hun har også deltatt i paralympiske vinterleker for Norge i 1998, 2010 og 2014. Hun vant til sammen to gullmedaljer i ispigging i disse lekene. 
Hun amputerte høyre bein da hun var 7 år gammel på grunn av en ondartet svulst. I 2005 begynte hun å spille rullestolcurling sammen Lene Tystad og Geir Arne Skogstad. Hun er i dag reserve på det norske landslaget, og vant i 2008 VM-gull sammen bl.a. de samme to spillerne, ledet av skip Rune Lorentsen. De slo Sør-Korea 5-3 etter ekstraomganger. 
Til daglig jobber hun i Fokus Bank. 


== Resultater ==
VM i rullestolcurling 2008 i Sveits
Gull
VM i rullestolcurling 2009 i Canada
7.-plass
Paralympiske vinterleker 1998
Gull i ispigging, 100 m
Gull i ispigging, 500 m
Paralympiske vinterleker 2010 i Canada
9.-plass i rullestolcurling
Paralympiske vinterleker 2014 i Russland
8.-plass i rullestolcurling


== Eksterne lenker ==
(en) Anne Mette Samdal – Paralympic.org 
(en) Anne Mette Samdal – World Curling Federation 
Landslagets hjemmeside
NFIF – oversikt over norske medaljevinnere i Paralympics
Profil hos Paralympics 2014 i Sotsji Arkivert 20. mars 2014 hos Wayback Machine.
Påslagstall

Påslagstall er en formel som brukes i næringslivet (som oftest bedrifter som driver med salg av varer). Den brukes som en praktisk måte å finne ut hva salgsprisen blir.
I påslagstallet er avansen, merverdiavgiften og varekostnaden inkludert.
University of Hartford

University of Hartford er et privat universitet i West Hartford i delstaten Connecticut, USA. Det ble opprettet i 1877 av kvinner i Connecticut, inklusive Mark Twain's kone Mrs. Samuel Clemens og abolisjonisten Harriet Beecher Stowe. Stedet ble valgt nær Wadsworth Atheneum – USAs første kunstmuseum.
Lærestedet er særlig spesialisert innen musikk, dans, skuespillerutdanning og andre kulturfag.  I 1991 gikk Hartford College for Women inn som en underlagt del av universitetet gjennom sammenslåing.
Collegene er:

Barney School of Business
College of Arts and Sciences
Hartford Art School
College of Engineering, Technology and Architecture
College of Education, Nursing and Health Professions
The Hartt School
Hillyer CollegeVed universitetet var det 7 308 studenter og 787 vitenskapelig ansatte i 2006, og samme året var skolepengene US$ 26 996 for studenter folkeregistrert i USA. Studiene gis opp til doktorgradsnivå.


== Eksterne lenker ==
(en) Offisielt nettsted 
(en) University of Hartford – kategori av bilder, video eller lyd på Commons 
Hartford Art School
Venusfisk

Venusfisk er en art i karpefamilien. Den blir rundt 4 cm lang.
Det er en vanlig akvariefisk. Venusfisk er en hardfør fisk som trives godt i de fleste akvarier med vanlig springvann, men er sensitiv for hardt vann. Den tåler veldig kaldt vann, og er en av de få tropiske fiskeartene som kan holdes uten varmekolbe i akvariet. 
På farge er den grønn og sølv med rød halefinne. 
Flere varianter er kjent, en med lyse kanter på hale- og ryggfinnen, og en med røde kanter på disse finnene. I tillegg finnes det en langfinnet variant. 
Hannene har vanligvis litt klarere farger og smalere kropp.
Venusfisk sprer eggene blant vegetasjon og har ingen egg- eller yngelpleie. Yngelen er veldig hardfør, og det regnes som veldig enkelt å drette dem i akvariet. 


== Eksterne lenker ==
(en) Venusfisk – oversikt og omtale av artene i WORMS-databasen 
(en) Venusfisk i Encyclopedia of Life 
(en) Venusfisk i Global Biodiversity Information Facility 
(en) Venusfisk hos FishBase 
(en) Venusfisk hos ITIS 
(en) Venusfisk hos NCBI 
(en) Kategori:Tanichthys albonubes – bilder, video eller lyd på Wikimedia Commons 
Tanichthys albonubes – detaljert informasjon på Wikispecies 
(en) Tanichthys albonubes Lin, 1932 White cloud mountain minnow - FishBase
Brennpunkt Djakarta

Brennpunkt Djakarta (originaltittel: The Year of Living Dangerously) er en australsk dramafilm fra 1982 regissert av Peter Weir. Filmen er lagt til Indonesia i 1965 og følger en ung australsk reporter som er blitt sendt dit for å dekke urolighetene i landet. Der innleder han en nært vennskap med en engelsk kvinne og en innfødt. Hovedrollene spilles av Mel Gibson og Sigourney Weaver, mens en sentral birolle spilles av Linda Hunt. Filmen er basert på Christopher Kochs bok The Year of Living Dangerously fra 1978.
Den inneholder musikalske bidrag fra Vangelis.


== Handling ==
Året er 1965: Den australsk reporteren Guy Hamilton kommer til Djakarta, Indonesia like før et kommunistisk opprør mot Sukarno. Hamilton forsøker å skaffe originalt stoff til sine reportasjer, men støter på en mur av uvilje. Alt synes håpløst helt til han møter fotografen Billy Kwan, en kvinnelig dverg som har de rette kontaktene og som blir hans venn. Samtidig blir Guy forelsket i engelske Jill som jobber ved den britiske ambassaden. Den urolige tilstanden i landet blir stadig forverret og etter en protestaksjon ender Billy Kwan opp med å drept av Sukarnos menn. Djakarta blir et farlig sted for utlendinger og Hamilton velger å følge Jill til England.


== Om filmen ==


=== Popularitet og økonomi ===
Brennpunkt Djakarta ble en moderat publikumsuksess. Den innbrakte 2,4 millioner AUD i Australia og $10,3 millioner i USA.Produksjonskostnadene var på 6 millioner AUD.


=== Anmelderne ===
Den fikk gode kritikker og har oppnådd hele 90 % på Rotten Tomatoes. Den amerikanske filmkritikeren Roger Ebert gav den toppkarakter.


=== Priser ===
Linda Hunt vant en Oscar for beste kvinnelige birolle. Filmen ble nominert til Gullpalmen.


=== Innspilling og bakgrunn ===
Filmen avviker en del fra boka ved at den i større grad fokuserer på romansen mellom mellom Guy og Jill, enn på forholdene i landet.Den ble innspilt i Australia og på Filippinene.


== I rollene ==
Mel Gibson: Guy Hamilton
Sigourney Weaver: Jill Bryant
Linda Hunt: Billy Kwan
Michael Murphy: Pete Curtis
Bill Kerr: Colonel Henderson
Noel Ferrier: Wally O'Sullivan
Bembol Roco: Kumar
Paul Sonkkila: Kevin Condon
Ali Nur: Ali


== Referanser ==


== Eksterne lenker ==
(en) Brennpunkt Djakarta på Internet Movie Database 
(no) Brennpunkt Djakarta hos Filmfront 
(sv) Brennpunkt Djakarta i Svensk Filmdatabas 
(da) Brennpunkt Djakarta i Danmark Nationale Filminstitut 
(fr) Brennpunkt Djakarta på Allociné 
(nl) Brennpunkt Djakarta på MovieMeter 
(en) Brennpunkt Djakarta på AllMovie 
(en) Brennpunkt Djakarta på Rotten Tomatoes 
(en) Brennpunkt Djakarta på Metacritic 
(en) Brennpunkt Djakarta på Box Office Mojo
Kalatsj-na-Donu

Kalatsj-na-Donu (russisk: Кала́ч-на-Дону́), er en by i Volgograd oblast i Russland. Den ligger ved elva Don, rundt 70 km vest for Volgograd.
Bosetningen ble grunnlagt i 1708 som en kosakksloboda. Bystatus ble innvilget i 1951. Men før dette fikk kampene om Kalatsj i november 1942 betydning for utfallet av slaget om Stalingrad.


== Demografi ==
Befolkningsutvikling:


== Referanser ==


== Eksterne lenker ==
(en) Kalach-na-Donu – kategori av bilder, video eller lyd på Commons
William Crookes

William Crookes (født 17. juni 1832 i London, død 4. april 1919 i London) var en britisk kjemiker og fysiker. Han gikk på Royal College of Chemistry i London og arbeidet med spektroskopi.
Crookes ble utnevnt til medlem av Order of Merit og var president i Royal Society 1913–15.


== Priser (utvalg) ==
1904 – Copleymedaljen


== Referanser ==
Hansfoss kraftverk

Hansfoss kraftverk er et vannkraftverk ved Reistad i Levanger kommune i Trøndelag. Verket stod ferdig gjenoppbygget i 1988. Første kraftverk på stedet åpnet i 1913.  
Verket utnytter et fall på 48 meter i Levangerelva og vannet føres i en 560 meter lang rørgate fra Reistaddammen til kraftstasjonen. Reistaddammen er en gravitasjonsdam på ca. 56 m lengde og 7 m høyde. 
Magasin for kraftverket er i tillegg til Reistaddammen også Tomtvannet som ligger lenger oppe i vassdraget. 
Det er installert en horisontal francisturbin på 1,2 MW. Midlere årsproduksjon er på 5 GWh.
I 2016 ble det solgt fra NTE til finske SV Vattenkraft og Bekk og Strøm.. Bekk og Strøm overtok Chr Salvesen & Chr Thams Communications Aktieselskap(CSCTCA) i 2015. CSCTCA ble kjøpt av Småkraft AS i 2022.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
NTE as (arkiv)
Xvid

Xvid er en fri videokodek som følger MPEG-4-standarden. Xvid er hovedmotstanderen til en kodek kalt DivX (Xvid er DivX baklengs). 
I motsetning til DivX, som lages og selges av DivX, Inc, er Xvid fri programvare som utgis under termene til GNU General Public License. Dette betyr at i motsetning til DivX, som bare er tilgjengelig på noen få plattformer, kan Xvid brukes på alle plattformer og operativsystemer som kildekoden kan kompileres til.


== Eksterne lenker ==
Offisielt nettsted
Petrov Val

Petrov Val (russisk: Петро́в Вал) er en by i Volgograd oblast i Russland. Den ligger ved elva Ilovlja (ei sideelv til Don), rundt 170 km nordøst for Volgograd.
Bosetningen oppsto i forbindelse med byggingen av Volga-Donkanalen mellom elvene Ilovlja og Kamysjinka som ble startet av Peter den store i 1698, men oppgitt kort tid etter.
Den fikk status som bymessig bosetning i 1949 og bystatus i 1988.


== Demografi ==
Befolkningsutvikling:


== Referanser ==


== Eksterne lenker ==
Offisielt nettsted
Langåsfoss kraftverk

Langåsfoss kraftverk er et vannkraftverk ved Fossen i Levanger kommune i Trøndelag. 
Verket utnytter et fall på 79 meter i Litlelva, som er en del av Levangervassdraget, og vannet føres i en 627 meter lang rørgate fra Langåsdammen til kraftstasjonen. Inntaksdammen er en gravitasjonsdam på ca. 100 meter lengde og 20 meters høyde.
Magasin for kraftverket er i tillegg til Langåsdammen  også Tvåråsjøen. 
Verket stod ferdig i 1917. I 2016 ble det solgt fra NTE til finske SV Vattenkraft og Bekk og Strøm.. Bekk og Strøm overtok Chr Salvesen & Chr Thams Communications Aktieselskap(CSCTCA) i 2015. CSCTCA ble kjøpt av Småkraft AS i 2022.Det er installert en horisontal francisturbin på 1,1 MW. Midlere årsproduksjon er på 5,5 GWh.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
NINA
Pallasovka

Pallasovka (russisk: Палласовка) er en by i Volgograd oblast i Russland. Den ligger ved elva Torgun, rundt 230 km nordøst for Volgograd.
Pallasovka ble grunnlagt i 1907 som bosetningen Torgun (russisk: Торгунь), under byggingen av jernbanestasjonen med samme navn. Samme år ble bosetningens navn endret til Pallasovka, til ære for akademikeren Pjotr Pallas (1741–1811), som besøkte området i 1773–1774. Bystatus ble  innvilget i 1967.


== Demografi ==
Befolkningsutvikling:


== Referanser ==


== Eksterne lenker ==
Offisielt nettsted 
(en) Pallasovka – kategori av bilder, video eller lyd på Commons
Laurits Clausen Scabo

Laurits Clausen Scavenius eller Scabo (født 1. november 1562 i København, død 1. desember 1626 i Stavanger) var biskop og professor.


== I København ==
Scabo studerte ved Universitetet i København, reiste så utenlands, og ble rektor ved Vor frue skole, eller Metropolitanskolen i København fra 1590. I 1594 ble han professor ved Københavns Universitet, og senere ble han sogneprest i Tårnby på Amager og prost.


== Biskop i Stavanger ==

I mai 1605 ble Scavenius utnevnt som biskop i Stavanger. 
Han fikk utarbeidet en jordebok - Graagaas - over alt kirkelig gods i stiftet omkring 1620 eller 1624. Han fornyet det da forfalne Stavanger hospital med en ny fundas i 1612. 
Som Vello Helk påviste, sto han i forbindelse med jesuittordenens kollegium i Braunsberg i Øst-Preussen (nå Braniewo i Polen). I et brev fra Scavenius sier han: «certo nunc scio, unam esse Catholicam Ecclesiam extra quam non est salus» ('nå vet jeg sikkert at det finnes én katolsk kirke og at det ikke er noen frelse utenfor den'). Han holdt sin katolske tro skjult.
Han er mest kjent i ettertid for det kartet han angivelig skal ha tegnet over Stavanger stift. Kartet som heter «Diæcesis Stavangriensis & partes aliquot vicinæ» ble utgitt i 1640 av Blaue. Dette kartet er kreditert Scavenius, derav uttrykket Scaveniuskartet. I 1662 og 1665 ble «Scaveniuskartet» delt i en nordlig og en sydlig del: «Episcopatvm Stavangriæ Pars Borealis» og «Episcopatvm Stavangriæ Pars Australis». Disse kartene er ikke kreditert Scavenius. Også denne gang var Blaue utgiver. Selv om Scavenius er oppført som opphavsmann til kartet er det trolig Peder Claussøn Friis som er kartografen bak kartet.
Da Peder Claussøn Friis døde i 1614, ble alle hans topografiske arbeider, som skisser og notater, overlatt til biskop Laurits Scavenius. Disse arbeidene ble imidlertid liggende hos biskopen til hans død i 1626. Det ble derfor hans etterfølger biskop Thomas Wegner (1588 – 1654) som overtok materialet. 
Først i 1630 overlot Wegner skissene og notatene til kansleren Christian Friis til Kragerup (1581-1639). Han igjen viderebefordret dem til Ole Worm (1588-1654), slik at de kunne bli trykket. Ole Worm var også den som stod bak flere av Peder Clausson Friis sine arbeider.


== Familie ==
Han ble senest 1593 gift med Marthe (Mette) Ditlevsdatter Fox (eller Foss) fra Køge (født senest 1576).
Av hans barn kjennes disse

Sønnen Ditlef Scavenius ca. 1593 – 1665, magister og prest i Stavanger.
Datteren Anne Scavenius, gift med sokneprest i Klepp på Jæren Gabriel Lauritzsen Lind (1595–1633).Han bodde i Bispegården i Stavanger, som er omtrent midt på dagens Domkirkeplassen.


== Referanser ==


== Kilder ==
Vello Helk: «Laurentius Nikolai Norvegus S.J. En biografi med bidrag til belysning af romerkirkens forsøg på at genvinde Danmark-Norge i tiden fra reformasjonen til 1622». Kirkehistoriske studier, 11. række nr. 22, København, 1966.
Vibeke Roggen: Laurids Clausen Scavenius – utdypning (NBL-artikkel) – http://nbl.snl.no/Laurids_Clausen_Scavenius
Scaveniuskartet – https://www.nordmannsslepene.no